ब्यावरा आॅन लाइन ट्रेडिंग वाली जिले की पहली मंडी
भास्कर संवाददाता| राजगढ़/ब्यावरा
जिले के किसान अब ब्यावरा मंडी में ई मार्केटिंग के जरिए ऑन लाइन देश में कहीं भी अपनी फसलें बेच सकेंगे। सोमवार को कृषि उपज मंडी में ई मार्केटिंग की शुरूआत की गई। इस दौरान कई किसानों ने पहले ही दिन ऑन लाइन ट्रेडिंग में दिलचस्पी दिखाई।
सोमवार दोपहर मंडी परिसर के राष्ट्रीय कृषि बाजार कक्ष में ई मार्केटिंग की औपचारिक शुरुआत मंडी अध्यक्ष की मौजूदगी में की गई। इस मौके पर अध्यक्ष मकलेश चौहान, उपाध्यक्ष बने सिंह पंवार, सचिव आरके रावत सहित व्यापारी लखन यादव, गिरीश गुप्ता, प्रकाश चंद आदि मौजूद रहे। श्री रावत ने बताया कि ई मार्केटिंग के जरिए किसानों को उनकी फसल के दाम राष्ट्रीय स्तर पर चल रहे भावों के अनुसार मिल सकेंगे। वहीं व्यापारी भी उपज की ऑन लाइन बोली लगाकर खरीद सकेंगे।
यह होगी सुविधा : मंडी एनालिस्ट अंकित त्रिपाठी ने बताया कि ई मार्केटिंग के चालू होने से किसान की उपज अब किसी भी शहर का व्यापारी खरीद सकेगा। साथ ही किसान अपनी फसल, सुविधा व फायदे के हिसाब से दाम लगाने वाले कहीं के भी व्यापारी को बेच सकेगा। फिलहाल मंडी प्रशासन ने दलहन फसल मसूर के ऑन लाइन व्यापार की सुविधा शुरू की है। बाद में इसमें अन्य जिंस शामिल की जाएंगी।
मंडी में आन लाइन ट्रेडिंग शुरू हो गई।भास्कर
धीरे धीरे होगा अपग्रेडेशन : प्रायोगिक तौर पर शुरू की गई ई मार्केटिंग को विस्तार दिया जाएगा। इसमें अन्य जिंस जोड़ने के अलावा फसल की गुणवत्ता जांच के लिए बनाई लैब भी चालू की जाएगी। लैब में क्वालिटी चैक होने पर किसानों को दाम मिल पाएंगे।
ऑन लाइन ट्रेडिंग से किसानों को फसलों को बेचने में सुविधा होगी। किसान की उपज की गुणवत्ता जांच कर ई मार्केटिंग सिस्टम पर उसकी देशव्यापी नीलामी शुरू हो जाएगी। इससे कांप्टीशन के चलते उसे अच्छे दाम मिल सकेंगे। -आरके रावत, सचिव मंडी समिति, राजगढ़
नवाचार
hin_Deva bho_Deva hin_Deva hin_Deva hin_Deva bho_Deva hin_Deva hin_Deva mag_Deva